CELEX: C2006/165/43
Language: et
Date: 2006-07-15 00:00:00
Title: Kohtuasi C-237/06 P: Guido Strack'i  28. mail 2006.  aasta apellatsioonkaebus Esimese Astme Kohtu (esimene koda)  22. märtsi 2006.  aasta määruse peale kohtuasjas T-4/05: Guido Strack  versus  Euroopa Ühenduste Komisjon

15.7.2006   
            
            
               ET
            
            
               Euroopa Liidu Teataja
            
            
               C 165/23
            
         Guido Strack'i 28. mail 2006. aasta apellatsioonkaebus Esimese Astme Kohtu (esimene koda) 22. märtsi 2006. aasta määruse peale kohtuasjas T-4/05: Guido Strack versus Euroopa Ühenduste Komisjon
   (Kohtuasi C-237/06 P)
   (2006/C 165/43)
   Kohtumenetluse keel: saksa
   Pooled
   
      Apellatsioonkaebuse esitaja: Guido Strack (esindaja: advokaat L. Füllkrug)
   
      Teine menetlusosaline: Euroopa Ühenduste Komisjon
   Apellatsioonkaebuse esitaja nõuded
   
               —
            
            
               tühistada Esimese Astme Kohtu (esimene koda) 22. märtsi 2006. aasta määrus kohtuasjas: Guido Strack v. Euroopa Ühenduste Komisjon (T-4/05) (1);
            
         
               —
            
            
               tühistada 5. veebruari 2004. aasta otsus OLAF-i uurimise nr OF/2002/0356 lõpetamise kohta ja selle aluseks olev uurimise lõpparuanne (Asja nr: NT/sr D(2003)-AC-19723-01687 05.02.2004);
            
         
               —
            
            
               mõista kohtukulud välja Euroopa Ühenduste Komisjonilt.
            
         Väited ja peamised argumendid
   Apellatsioonkaebuse esitaja väidab apellatsioonkaebuses, et Esimese Astme Kohus on teinud menetlusvea ja rikkunud nõukogu 2. novembri 2004. aasta otsuse, millega asutatakse Euroopa Liidu avaliku teenistuse kohus (2004/752/EÜ, Euratom) artikli 3 lõikes 3 sisalduvat ühenduse õiguse normi. Esimese Astme Kohtul puudus määruse tegemise ajal pädevus, kuivõrd nimetatud sätte alusel oleks ta pidanud suunama kohtuasja T-4/05 juba 2005. aasta detsembris Euroopa Liidu Avaliku Teenistuse Kohtusse.
   Lisaks väidab apellatsioonkaebuse esitaja, et menetluskorda rikkudes on kohus jätnud vaidlustatud määruse hagi mitmete iseseisvate järelduste osas põhjendamata.
   Lisaks eeltoodule on Esimese Astme Kohus rikkunud ühenduse õigust, sest tõlgendas valesti ametnike personalieeskirjade artikli 90 lõikes 2 ja artiklis 90a kasutatud mõistet “kahjustav meede”. Kohus tegi seda, tõlgendades ebaõigesti mõistet ennast ning jättes arvestamata senise kohtupraktikaga, tõlgendades valesti ametnike personalieeskirjade artiklite 22a, 22b ja 43 norme, põhiõigust kehalisele ja vaimsele puutumatusele ning õigust tegelikule kohtulikule kaitsele, samuti mõistes valesti kahju hüvitamise nõuete olemust.
   Viimaks väidab apellatsioonkaebuse esitaja, et Esimese Astme Kohus on teinud menetlusvigu, mis tulenevad kohtuasja materjalide põhjal tõendatavast faktiliste asjaolude ebaõigest tuvastamisest ja faktilistele asjaoludele väära õigusliku hinnangu andmisest OLAF-i uurimistulemuste osas, samuti nende ebaloogilisest esitamisest määruse põhjendavas osas.
   
      (1)  ELT C 121, lk 12.